**Am ars în Versul de iubire**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi par' a fi mereu un clandestin

Când simt în piept fiori de nemurire,

Am cunoscut si gustul de pelin

Și-am ars mocnit în Versul de iubire.

În bezna nopții, calm, am așteptat

La capăt de tunel o luminiță,

Prin vis cu inodori m-am bucurat

Și-am asternut cerneala c-o peniță.

Cu fiecare vers am rupt din mine

Și-am curs în verb ca aurul topit,

Nu m-am gândit la ziua care vine

Și inima prin versuri s-a strivit.

Cu doua mâini mi-am dăruit iubirea

Cu brațele deschise am săltat,

Dar de la oameni, numai amăgirea

Cuvinte fără rost au aruncat.

N-am dat 'napoi, că nu îmi stă în fire

În lumea noastră toate au un rost,

Si am să lupt mereu pentru iubire

Chiar dacă atunci, voi fi luat de prost.

De M Horlaci.